पाएं अपने शहर की ताज़ा ख़बरें और फ्री ई-पेपरडाउनलोड करें
जोधपुर । आरएएस मुख्य परीक्षा में छठे दिन बुधवार को इतिहास विषय की परीक्षा देने 80 फीसदी से अधिक युवा आए। पहली पारी से दूसरी पारी में 12 युवा कम परीक्षा देने आए । शहर के 6 परीक्षा केंद्रों पर दो पारी में आयोजित यह परीक्षा शांतिपूर्वक संपन्न हुई।
आरएएस परीक्षा कंट्रोल रूम प्रभारी एडीएम सिटी राजेंद्रसिंह राठौड़ ने बताया कि राजस्थान राज्य एवं अधीनस्थ सेवाएं संयुक्त प्रतियोगिता परीक्षा (मुख्य परीक्षा-2012) के छठे दिन बुधवार को इतिहास प्रथम के 1हजार 772 अभ्यर्थियों की बैठने की व्यवस्था की गई थी। इनमें से 1हजार 430 उपस्थित हुए , जो कुल अभ्यर्थियों का 80.69 प्रतिशत है।
वहीं दूसरी पारी में इतिहास द्वितीय की परीक्षा देने पहली पारी से दूसरी पारी में 12 अभ्यर्थी कम आए। इस पारी में 1 हजार 772 में से 1 हजार 418 अभ्यर्थी ही परीक्षा देने आए, जो कुल अभ्यर्थियों का 80.02 प्रतिशत है। कंट्रोल रूम प्रभारी ने बताया कि बुधवार को भी परीक्षा शांतिपूर्वक संपन्न हुई,किसी प्रकार की कोई अप्रिय घटना नहीं हुई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn